Guillermo del Toro új filmje nyerte a Velencei Filmfesztivál fődíját | Híradó
2017. 09. 10. - 05:56
“Az én esetemben ezek a szörnyek” – tette hozzá az 52 éves rendező, aki olyan filmeket jegyez, mint a Pokolfajzat vagy A faun labirintusa.
“Hiszek az életben. Hiszek a szerelemben és hiszek a moziban” – mondta Guillermo del Toro a díjátadó gála közönségének.
Az Annette Bening vezette zsűri 21 versenyfilm közül választotta ki a győztes filmet. A The Shape of Water olyan alkotásokat előzött meg, mint George Clooney Suburbicon – Egy kis szelet mennyország című filmje vagy Alexander Payne Downsizing című munkája.
A legjobb rendezőnek járó Ezüst Oroszlán-díjat Xavier Legrand francia rendező első nagyjátékfilmje, a Jusqu’a la garde nyerte, amely a fesztivál elsőfilmes díját is elvitte.
A legjobb színész a palesztin színházi veterán, Kamel el-Basa lett a libanoni Ziád Duejri L’Insulte című munkájában nyújtott alakításáért. A legjobb színésznő díját Charlotte Rampling vihette haza Andrea Pallaoro Hannah című filmjének címszerepéért.